**สุภาษิตคำโคลง**

**พระพุทธเจ้าทรงแสดงปฐมเทศนาธัมมจักกัปปวัตนสูตร**

**โปรดเบญจวัคคีย์ให้ได้ดวงตาเห็นธรรม**

 พิจารณาเห็นที่ห้าม จริงชัด

 แห่งพุทธบัญญัติ ส่องแท้

 กรุณาทุกตัวสัตว์ สอนสั่ง

 ปุจฉาวิสัชนาแก้ แต่ด้วยพระองค์เดียว

 แม้รู้ว่าห้ามสิ่ง ใดใด

 อย่าพ่ออย่าถือใจ ว่ารู้

 ศีลห้าแลแปดใคร่ เป็นนิจ

 ผลนั้นจักก่อกู้ ส่งเข้านฤพาน

 พระพุทธฏีกาห้าม ปาณา

 ตนบ่กลัวเวรา ติดต้อง

 ฝ่าฝืนพุทธฎีกา โดยโลภ

 ผลกรรมนำสู่ส้อง ทุกข์แท้**อบายภูมิ๑**

 ผลกรรมจักส่งให้ ในการ

 นรกเปรตสัตว์เดรัจฉาน นับร้อย

 **อายุษ๒**จักยืนนาน ทนเทวษ

 เป็นมนุษย์อายุษน้อย ยากล้ำทรพล

๑ ภูมิที่เกิดอันปราศจากความเจริญได้แก่ นรก เปรต อสุรกาย และกำเนิด

 ดิรัจฉาน

๒ อายุ